গরু পাচার রুখতে গিয়ে প্রাণ গেল একজনের, আহত দুই পুলিশ

নন্দীগ্রাম: গরু পাচার (Cow smuggling case) রুখতে গিয়ে আক্রান্ত উর্দিধারীরা। প্রাণ গেল পুলিশের গাড়ি চালকের। নন্দীগ্রামের রেয়াপাড়ায় দুষ্কৃতীদের ডামপারের ধাক্কায় মৃত্যু ১ পুলিশ কর্মীর,আহত আরও ২। বৃহস্পতিবার ভোর সাড়ে চারটে নাগাদ পূর্ব মেদিনীপুরের নন্দীগ্রামের রেয়াপাড়া শিবমন্দির সংলগ্ন রাজ্য সড়কে ঘটনাটি ঘটে। গ্রামীণ হাসপতালে বিক্ষোভ দেখায় স্থানীয়রা। ঘাতক লরিতে গরু ছিল কি না তা পুলিশের তরফে স্পষ্ট করা হয়নি।

স্থানীয় সূত্রে জানা গিয়েছে, এদিন ভোরে দুষ্কৃতীরা একটি লরি নিয়ে পালাচ্ছিল। নন্দীগ্রামের রেয়াপাড়া শিবমন্দির সংলগ্ন রাজ্য সড়কে ভোর রাতে বেশ কিছু দুষ্কৃতি ষাঁড় চুরি করে ডাম্পারে তুলে পালানোর সময় রেয়াপারা ফাঁড়ির পুলিশ কর্মীরা বাধা দেয়। দুষ্কৃতিরা পুলিশ ভ্যানে ধাক্কা মারে পালিয়ে যায়। ঘটনায় ৩ পুলিশকর্মী গুরুতর জখম হন। তাদের নিকটবর্তী গ্রামীণ হাসপাতালে নিয়ে গেলে এক পুলিশ কর্মীর মৃত্যু হয়। স্থানীয়দের অভিযোগ আগেও দুষ্কৃতীরা এভাবে গরু ষাঁড় চুরি করে পালাতো। আজকের ঘটনার পরে ওই গাড়ি ও তাতে থাকা পাচারকারীদের খোঁজে তল্লাশি শুরু হয়েছে।

আরও পড়ুন: চাকরি করতে পারবেন…আপাতত স্বস্তি ২৬ হাজার চাকরিহারার, এল সুপ্রিম নির্দেশ

পুলিশ সূত্রে খবর, মৃত পুলিশের গাড়ি চালকের নাম সহদেব প্রধান। রেয়াপাড়ার বাসিন্দা। তিনি রেয়াপাড়া থানার গাড়ি চালাতেন। তদন্তের দাবিতে রেয়াপাড়া ব্লক স্বাস্থ্যকেন্দ্রের সামনে স্থানীয়রা বিক্ষোভ দেখায়। ঘাতক গাড়িটির খোঁজে তল্লাশি শুরু করেছে পুলিশ।

বৃহস্পতিবার দুপুরে মৃত পুলিশ কর্মীর দেহ বাইরে আনা হলেই ক্ষোভে ফেটে পড়ে উত্তেজিত স্থানীয়রা। দেহ আটকে পুলিশকে ঘিরে বিক্ষোভ দেখাতে থাকেন তারা। ঘটনায় প্রতিবাদ জানিয়ে রেয়াপাড়া চন্ডিপুর রাজ্য সড়ক অবরোধ করে বিক্ষোভ দেখায় বিজেপি। নন্দীগ্রামের বিজেপি নেতা প্রলয় পাল জানান, আগামীকাল শুক্রবার বিরোধী দলনেতা তথা নন্দীগ্রামের বিধায়ক শুভেন্দু অধিকারী আসবেন ঘটনাস্থলে,তাকে সঙ্গে নিয়েই ময়নাতদন্ত হবে। বিরোধী দলনেতার নেতৃত্ব সনাতনীরা জাগ্রত হবে।

অন্য খবর দেখুন